recursal/SuperWikiNEXT-32B huggingface dataset:
Антички египетски картуш на Тутмос III, Карнак, Египет
 Фрагмент од стела која покажува картуши на Ахенатен, Нефертити и Атон, од Амарна, Египет, 18-та династија, Музеј на египетската археологија Петри, Лондон 
**Картуш** во египетските хиероглифи, е овална линија со хоризонтална линија на едниот крај, што значи дека во текстот е содржано кралското име. Картушите стапиле во општа употреба за време на почетокот на Четвртата династија под фараонот Снофру, а претходните примери датираат од средината на Втората династија и ги има на цилиндерните печати на Сет-Перибсен. Додека картушата е обично вертикална со хоризонтална линија, но може да биде хоризонтална, со вертикална линија на крајот (во насока на читање) доколку е подобро за да се запише името на фараонот. Древниот египетски збор за тоа бил *шену*, и картушата во суштина била проширен шен прстен. Во демотското писмо, картушата била сведена на неколку загради и вертикална линија.

Од петте кралски титули, картушата ги содржела кралското име, престолното име, и титулата „Синот на Ра", како и името кое било дадено при раѓањето.

|  |
| Картуш  во хиероглифи |

Терминот *картуш* најпрво бил применет од француски војници кои претпоставувале дека симболот што го гледале толку често на фараонските рушевини, им личи на хартиените патрони за муниција што ги користеле тие, cartouche на француски јазик.

Како хиероглиф, се користи за да го претставува египетскиот збор за „име". Овој знак во Гардинеровиот список на знаци е наведен како бр. V10.

Поврзано
--------

* Серех, претходник на картушата
* Шен прстен

Наводи
------

1. ↑   Chisholm, Hugh, уред. (1911). „Cartouche". *Encyclopædia Britannica* (11. изд.). Cambridge University Press.
2. ↑  Milano, Civiche Raccolte Archeologiche e Numismatiche inventory item RAN 997.02.01
3. ↑  „Seth (Ash) PERIBSEN / Nswt-bity PERIBSEN". Посетено на 2017-05-05.
4. ↑  Ancient-egypt.org
5. ↑  Allen, James Peter, *Middle Egyptian: An Introduction to the Language and Culture of Hieroglyphs*, Cambridge University Press 2000, p.65
6. ↑  White, Jon Manchip, *Everyday Life in Ancient Egypt*, Courier Dover 2002, p.175

* Betrò, 1995. *Хиероглифи: Писмото на Стар Египет,* Betrò, Maria Carmela, в. 1995, 1996- (англиски), Abbeville Press Publishers, New York, London, Paris (тврд повез, ISBN 0-7892-0232-8)

Надворешни врски
----------------

|  |  |
| --- | --- |
| Ризница | „Картуш" на Ризницата ? |

* „Ancient Egyptian Cartouche Lesson". Artyfactory.org. Архивирано од изворникот на 2013-11-14. Посетено на 2013-08-22.
* „Cartouches" (PDF) (арапски). Egypt State Information Service. Архивирано од изворникот (PDF, 8.87 MB) на June 15, 2011. Посетено на 13 July 2010.
Фрагмент од Стојковиот празничен минеј
Фрагмент од Прилепскиот Никифоров минеј
**Минеј** („месечник") — богослужбена книга во која се содржат текстовите на молитвословија од празниците на неподвижниот годишен богослужбен круг. Постојат месечен, празничен и општ минеј.

Видови минеи
------------

### Месечен минеј

Месечниот минеј ги содржи службите од светителите/празниците во еден од дванаесетте месеци.

### Општ минеј

Општиот минеј ги содржи службите посветени на определен тип на светител (на пр. на маченик, на преподобен, на апостол...) и определува кога се извршува богослужбата во спомен на светиот за кого не е напишана одделна служба.

### Празничен минеј

Празничниот минеј ги содржи службите на големите Господови празници и на уште неколку други.

Познати минеи
-------------

Познати македонски минеи се:

* Стојков празничен минеј
* Прилепски Никифоров минеј

Наводи
------

1. ↑  Велковска, Снежана; Конески, Кирил (2006). *Толковен речник на македонскиот јазик*. **III**. Скопје: Институт за македонски јазик„Крсте Мисирков". стр. 139. ISBN 978-9989-640-70-4.

|  |  |  |  |  |  |
| --- | --- | --- | --- | --- | --- |
| 

| * п
* р
* у
Богослужбени книги во православието |
| --- |
|  |
| 
* Псалтир
* Часослов
* Месецослов
* Октоих
* Минеј
* Триод
* Типик
* Требник

 |
|  |
| Икона за портал Портал: „Христијанство" |

 |
Нормативна податотека на мрежното место на Конгресната библиотека
**Контролниот број на Конгресната библиотека** (крат. **LCCN** од англ. *Library of Congress Control Number*) — сериски систем на нумеризација на каталожни записи во Конгресната библиотека (национална библиотека) на САД. Податоците поврзани со бројот не се однесуваат на содржината на книгите, и затоа овој идентификатор е сосем различен од класификацијата на Конгресната библиотека.

Библиотекарите ширум светот се служат со овој единствен идентификатор при каталогизација на највеќето книги издадени во САД. Со помош на бројот, тие доаѓаат до исправните каталожни податоци што Библиотеката на конгресот и трети странки ги нудат на интернет и други места.

Во февруари 2008, Библиотеката на конгресот ја вовела услугата за постојани врски за LCCN, овозможувајќи стабилни URL-адреси за сите контролни броеви.

Формат
------

Во најосновен облик, бројот ја содржи годината и серискиот број на делото. Годината е претставена со две цифри за периодот од 1898 до 2000 г, и четири цифри за 2001 и натаму. Трите двосмислени години се разликуваат по големината на бројот. Бројките што почнуваат со „7" се малку необични, што се должи на неуспешен експеримент спроведен од 1969 до 1972 г.

Сериските броеви имаат по шест цифри и треба да ги содржат почетните нули. Цртичките што ги одделуваат годината и серискиот број се незадолжителни. Во последно време, библиотеката им препорачува на издавачите да ги изоставаат.

Поврзано
--------

* Виртуелна меѓународна нормативна податотека (VIAF)
* Обединета нормативна податотека (GND)
* Нормативна контрола
* ISBN
* DOI
* Класификација на Конгресната библиотека

Наводи
------

1. ↑  „Новости од Конгресната библиотека - Годишна конференција: јануари-мај 2008". Посетено на 29 септември 2008. (англиски)

Надворешни врски
----------------

|  |  |
| --- | --- |
|  | Википодатоци го има својството ***P1144*** за LCOC (употреба) |

|  |  |
| --- | --- |
|  | Википодатоци го има својството ***P244*** за LCAuth (употреба) |

* Состав на контролниот број на Конгресната библиотека (англиски)
* ЧПП за постојаните врски на LCCN (англиски)
* ЧПП за постјани врски до LCCN (англиски)
**Карусел** е германски рок-група од Лајпциг. Групата е формирана во 1976 година. Оваа група е една од најпознатите источногермански музички групи.

Историја
--------

Групата била основана во април 1976 година. Нивниот прв албум „*Entweder oder*" бил издаден во 1979 година. Тие издале 9 албуми до денес, при што нивниот последен албум „loslassen" бил објавен во 2011 година.

Наводи
------

1. ↑  Gebauer, Petra; Weinkauf, Benjamin (26 May 2011). „Abrechnung mit der Wende-Hymne!" (германски). Bild. Посетено на 3 January 2015.

Надворешни врски
----------------

* Литература од или за Карусел (група) во каталогот на Германската национална библиотека (германски)
* Karussell Архивирано на 11 мај 2019 г.
Лајшманија во клетка на коскената срж
**Лајшманија** (Leishmania) е едноклеточен паразит, предизвикувач на паразитското заболување лајшманиоза.

Особености
----------

Природна средина (т.н. *резервоари*) на паразитот се: луѓето, кучињата (домашни и скитници) и глодачите. Кај кучињата карактеристично е паѓањето на влакната, посебно околу очите и воспалителни промени на слузокожата на очите.

Постојат повеќе од 30 видови лајшманија, кои по влегувањето во организмот ги напаѓаат макрофагите (клетките на одбранбениот систем) и се размножуваат во нив. Ако не се лекува, лајшманиозата станува сериозно заболување кое може да има и смртни последици.

Пренесување
-----------

Пренесувањето на паразитот го врши заразена женка на мушичката Phlebotomus papatasi, која живее во топлиот климатски појас. Во умерениот климатски појас активни се во текот на долгите, суви и топли лета.

Овие инсекти меѓу народот се познати како *невиди*. Слични се на комарците, т.н. влакнести или песочни мушички, долги се околу 2-2,5 мм, и тешко се воочливи затоа што се ситни и не создаваат звук додека летаат. Активни се во летниот период, на изгрејсонце и зајдисонце, а преку ден се повлекуваат и не напаѓаат, ако не се вознемирувани. Живеат во рушевини, ѓубришта и камени меѓи. За разлика од комарците, полупречникот на движење на невидите е мал (околу 100 м) и најчесто е околу леглото. Убодот им е болен.

Инсектите се инфицираат со цицање крв од заразени луѓе или животни. За човекот стануваат заразни по 7-21 ден. При убодот, флеботомусот ги исфрла паразитите во кожата.

Многу ретки се случаите паразитот да се пренесува од човек на човек, а најчесто е со трансфузија, употреба на веќе заразен шприц, со полов однос или пренос од бремена мајка на плодот.

Извори
------

1. ↑  Лајшманиоза (pdf.)(српски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85075921
* GND: 4167258-6
* BNF: cb12188076f (податоци)
* NDL: 00569561
* NKC: ph117039

 |

 |
Дефиниција за квадратен степен (со црвено)
**Квадратен степен** е единица за просторен агол со симбол **(°)²**, кој од практични причини понекаде се претставува како **степ2** или меѓународно, **deg2**. Со оваа единица се изразуваат делови од сферата, аналогно на степените што изразуваат делови од кружицата. Еден степен еднаков на *π* /180 радијани, па затоа еден квадратен степен е (*π* /180)2 или околу 1⁄3283 од стерадијан. Бројот на квадратни степени во една сфера е

{\displaystyle 4\pi \left({\frac {180}{\pi }}\right)^{2}={\frac {129\,600}{\pi }},}
или приближно 41.253 (°)². Ова е вкупната површина на сите 88 соѕвездија.

На пример, гледајќи од површината на Земјата, Месечината има пречник од околу 0,5°, што значи дека зафаќа просторен агол од приближно 0,20 (°)², што претставува 4,8 × 10−6 од вкупната небесна сфера.

Поврзано
--------

* Стерадијан
* Просторен агол

Надворешни врски
----------------

* Квадратните степени во астрономијата - Кралско астрономско друштво на Канада (англиски)
**Лајхтер Кампфваген** (германски: Leichter Kampfwagen; македонски: *лесно борбено возило*) или **ЛК I** (LK I) ― германски прототип на лесен тенк од Првата светска војна. Дизајниран да биде евтин лесен тенк за разлика од скапите тешки тенкови кои влегувале во употреба во тоа време, тенкот стигнал до фазата на прототип само пред крајот на војната.

Историја
--------

ЛК I бил дизајниран од Јозеф Волмер. Бил заснован на автомобилска шасија на Дајмлер, користејќи ги постојните оски за монтирање на запчаници и тркала. Неговиот дизајн следел автомобилска пракса, со мотор поставен напред и простор за возење зад него. Тој бил првото германско оклопно борбено возило опремено со бедем за пукање, вооружено со митралез МГ 08 од 7,92 мм.

Само два прототипа биле произведени во средината на 1918 година, но не биле нарачани за сериско производство. Дизајниран како опитен крстосувачки тенк, тој го отворил патот до ЛК II.

Наводи
------

1. ↑  Õun, Mati (1998). *Wermachti tankid. Väike tankiõpik vana sõjatehnika huvilisele*. Tallinn: Tammiskilp. стр. 5.
2. ↑  Chant, Christopher (2002). *World Encyclopedia of the Tank. Second edition*. England: Sutton Publishing. стр. 46. ISBN 0-7509-3147-7.

Надворешни врски
----------------

* Ахтунг Панцер! Први панцери 1917-1918 година

Предлошка:Тенкови во Првата светска војна
Метероиди.
**Метеороид** е честичка од меѓупланетарен материјал од времето на создавањето на Сончевиот Систем, различнa по состав и потекло. Голем број од тие честички во Сончевиот Систем се со пречник од десетина (па и стотина) километри до микрочестички (кои носат име микрометеороиди).

Кога метеороидот ќе биде привлечен од гравитацијата на Земјата кога поминува низ атмосферата се загрева и во случај да нема доволно голема маса таа согорува оставајќи светол зрак. Таа појава ја нарекуваме метеор. Во случај метеороидот да го „преживее" патот низ атмосферата и падне на Земјата го нарекуваме метеорит. Микрометеоритите, благодарение на нивните ситни димензии, не согоруваат во атмосферата, туку полека паѓаат и се таложат на Земјата во вид на прашина. Зборот *метеор* потекнува од грчкиот збор „meteoros" (што значи појава во воздухот).

Поврзано
--------

* Метеор
* Метеорит
* Метеорски дожд

Наводи
------



|  |  |
| --- | --- |
| Stub icon | *Оваа статија од областа на астрономијата е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh87007639
* GND: 4202315-4

 |

 |
**Леандро Кастан да Силва** (роден на 5 ноември 1986

 во Жау), попознат само како **Леандро Кастан**, е Бразилски фудбалер, кој игра на позицијата централен дефанзивец, за Серија А клубот Рома.

Професионална кариера
---------------------

### Раните години

Кастан ја започнал својата кариера во екипата на Атлетико Минеиро, каде станал професионалец и дебитирал за првиот тим во 2005 година. Тој бил член на тимот сè до летото 2007 година, кога во август потпишал за шведскиот прволигаш Хелсинборг со слободен трансфер. Своето деби за клубот го направил на 24 септември 2007 кога тренерот Ханс Еклунд му дава можност да започне во стратните единаесет за мечот против Еребру. Натпреварот завршил со пораз на Хелсинборг од 4-3, иако Кастан и соиграчите воделе во текот на натпреварот со 0-2 до 25-тата минута. Така, Кастан дебитира со пораз во неговите настапи во Европа. По краток период тој го загубил првотимскиот статус и решил да се врати назад во Бразил во март 2008. Пред да замине од клубот, во февруари во натпревар од УЕФА Лига Европа тој го постигнал својот прв погодок против екипата на ПСВ Ајндховен во поразот со 1-2.

### Баруери

Тој му се приклучил на тимот на Гремио Баруери најпрво на заем, а потоа настапувал тука и со постојан договор. Уште на своето деби на 24 септември 2008, тој го постигнал својот прв погодок за клубот во победата со 3-1 над Бразиленсе. Тој потоа е редовен член на почетната постава на клубот, кој се натпреварува во Паулиста А1 и Серија А турнирите. Добрите перформанси и стабилната игра во одбрана му даваат шанса да направи трансфер во бразилскиот гигант Коринтијанс.

### Коринтијанс

Кастан го направил своето деби за Коринтијанс на гостувањето кај Португеза во ремито 1-1 на 13 февруари 2010. Со текот на времето Кастан се утврдил во почетната постава и помага клубот да дојде до неколку значчајни успеси. Додека настапувал за Коринтијанс постигнал 3 гола, но и на трипати бил исклучен заради лоша дисциплина. Тој беше редовен член на клубот, во текот на Копа Либертадорес 2012 кога тимот стигнал до својата историска прва титула во ова натпреварување. Кастан ги одиграл и двата натпревари од финалето против Бока Хуниорс кој завршија 1-1 (на гости) и 2-0 (за Коринтијанс на домашен терен).

### Рома

Пред почетокот на сезоната 2012-13, Кастан потпишал со екипата на Рома за сума од 5,5 милиони евра. Своето деби го направил во првото коло од Серија А во сезоната, во натпреварот кој завршил без победник 2-2 против Катанија. Тој веднаш се вклопил во тимот и беше постојан стартер во секој од првите 11 натпревари на Рома во Серија А.

Репрезентативна кариера
-----------------------

Кастан дебитирал за Бразил во пријателски натпревар против Јапонија на 16 октомври 2012, кој се одиграл во Полска.

Титули
------

### Бразил Коринтијанс

* Серија А: 2011/12
* Копа Либертадорес: 2012

Надворешни врски
----------------

* CBF профил Архивирано на 4 октомври 2013 г.
**Метар во секунда на квадрат** (**м/с2**) е единица за забрзување од системот SI, изведена од основните единици за должина, метар и време, секунда. Формално симболот се претставува во неколку облици: **м/с2**, **m·s−2** или **m s−2**.

Самото забрзување физички се толкува како промена во брзината по единица време, т.е. „метри во секунда во секунда".

Пример
------

Еден предмет постојано забрзува со еден метар во секунда на квадрат (1 м/с2) од мирување, кога ќе достигне брзина од 5 м/с по 5 секунди и 10 м/с по 10 секунди.

Сродни единици
--------------

Вториот Њутнов закон вели дека силата е еднаква на масата помножена со забрзувањето.
Единица за сила е њутнот (N), а единица за маса е килограмот (kg). Еден њутн е еднаков на килограм-метар во секунда на квадрат. Затоа, единицата метар во секунда на квадрат е исоветна со њутнот по килограм (N·kg−1, N/kg)

Земјината тежа има забрзување од 9,8 m/s2 или 9,8 N/kg.

Забрзувањето може да се изрази и во однос на гравитацијата, како кај Земјиното забрзување (слободен пад) и најголемото површинско забрзување кај земјотресите.

Наводи
------

1. ↑  Kirk, Tim: *Physics for the IB Diploma; Standard and Higher Level*, стр. 61, Oxford University Press, 2003
Кјелд Нуис на Зимските Олиписки игри во Сочи
**Кјелд Нуис** (холандски изговор: [kjɛlt nœys]; роден на 10 ноември 1989 година) е холандски лизгач на брази патеки. Тој бил двапати олимписки шампион, откако го освои Олимпиското злато и на 1000 и 1500 метри на Зимските олимписки игри во 2018 година, и двапати Светски шампион во далечина во 1000 и 1500 метри од 2017 година и многупати Светски единствен шампион на далечина на 1000 и 1500 метри од 2012-2017 година и 4 сезонски победник на светскиот куп од 1000 метри (од 2012 до 2018 година) и 2 пати на 1500 метри (2017 и 2018 година). Неговите специјални дисциплини се 1000 и 1500 метри.

Кариера
-------

Наводи
------

1. ↑  „Kjeld Nuis (own site)". www.kjeldnuis.nl. Посетено на 19 February 2012.
**Гребенот Ле Аноа**, група карпи југозападно од Гернзи, исто така познат како **Аново**, се најзападната точка на Каналските острови. 

Гребенот има сторено многу бродоломи низ вековите, како што е БНВ Бореа (Воена морнарица на Обединето Кралство) во 1807 година. 

Тој е местоположбата на светилникот Ле Аноа управуван од „Trinity House", којбил изграден во 1862 година од корнишки гранит со помош на нов опашест систем на за заклучување на секој камен со уште два други. Изграден бил со надеж дека ќе се намали бројот на бродови што биле изгубени на гребенот на западниот брег на Гернзи; несомнено спаси голем број бродови. Сепак, урнатините продолжиле, а последната катастрофа била ТБ Просперити во 1974 година, еден шпедитер бил целосно изгубен на гребенот Ла Конше.

Ле Аноа и светилникот.Ле Аноа и светилникот.

Наводи
------

1. ↑  „Hanoveaux / Les Hanois, Guernsey". Geody. Посетено на 13 јули 2021.
2. ↑  „Guernsey Hanois fog horn silenced after two weeks". BBC News.
3. ↑  Dafter, Ray (2003). *Guernsey Sentinel*. Matfield Books. ISBN 0-9540595-1-4.

Координати: 49°26′13″ N; 2°42′00″ W﻿ / ﻿49.4370° СГШ; 2.7000° ЗГД﻿ / 49.4370; -2.7000

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Каналски Острови |
| --- |
|  |
| Бејлифство Гернзи | 

|  |  |
| --- | --- |
| Гернзи | 
* Бреон
* Жету
* Какороберт
* Кревишон
* Ле Аноа
* Лиу
* Уме
* Херм

 |
|  |
| Олдерни | 
* Беру
* Каскетс
* Ортак

 |
|  |
| Сарк | 
* Бреку

 |

 |
|  |
| Бејлифство Џерси | 
* Дирује
* Екреус
* Ла Мот
* Менкјер
* Пјер де Лек
* Џерси

 |
|  |
| *Поврзано*: Шозе |

 |
**Квазимодо** (француски: *Quasimodo*) — измислен лик и протагонист на романот *Богородичната црква во Париз* (1831) од Виктор Иго. Квазимодо е роден со грпка поради што останатите го гледаат како чудовиште, но наоѓа засолниште во љубовта која се исполнува дури кога ќе умре. Во 2010 година, еден британски истражувач пронашол доказ кој сугерира дека веројатно постоел вистински грбавец, кој работел во Богородичната црква во Париз за време на истиот период во кој Виктор Иго го пишувал романот. Денес, Квазимодо важи за еден од најпрепознатливите книжевни ликови во историјата на книжевноста, а честопати се вбројува помеѓу чудовиштните, гротескни ликови на западната книжевност.

Ликот на Квазимодо во романот „Богородичната црква во Париз"
------------------------------------------------------------

Во романот, Квазимодо живее во камбанаријата на Богородичната црква, каде работи како ѕвонар, скриен од надворешниот свет. Неговиот покровител, архиѓаконот Клод Фроло, прераснува во главен антагонист кога двајцата се вљубуваат во убавата Есмералда. Љубовта на Квазимодо кон Циганката е совршен пример за идеалот на романтичарите, поради преданоста, пожртвуваноста и идеализирањето.

Квазимодо како тема во уметноста и во популарната култура
---------------------------------------------------------

* „Сонот на Квазимодо" (*Quasimodo's Dream*) - песна од истоимениот албум на австралиската поп-рок група „Рилс" (*The Reels*) од 1981 година.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |

Наводи
------

1. ↑  "Real-life Quasimodo uncovered in Tate archives", Roya Nikkhah, *The Daily Telegraph*, 15 Aug 2010
2. ↑  The Reels - Quasimodo's Dream (1981) - YouTube (пристапено на 28.9.2017)
Метанометар, до анемометар (лево) и сигурносна светилка (десно).
Метанометар.
**Метанометар** ― инструмент што се користи за мерење на гасот метан во воздухот на рудникот. Mine Safety Appliances Company го произвела првиот тип - W8 Метанометар околу 1950 година и бил одобрен за употреба од Регулативите за вентилација од 1947 година. Метанометарот може да се напојува со светилка за капаче на никлено-железна батерија и може да се носи на појас на рудар со други алатки. Метанот е главниот гас присутен во рудничките гасови. Тој е многу експлозивен и претходно бил откриван со синиот ореол ефект што го давал на пламенот на заштитната светилка.

До 1983 година, биле развиени неколку инструменти за мерење на концентрацијата на метан во воздухот. Тие се потпирале на такви методи како диференцијално загревање на блескаво платинесто влакно, или преку мерење на повисоката апсорпција на инфрацрвеното зрачење со гас што содржи метан.

Работење
--------

Метанометар од каталитички тип користи низа од четири загреани елементи од жица, две активни нишки се обложени со катализатор, распоредени во Витстонов мост со два неактивни елементи кои немаат облога. Кога се изложени на воздух загаден со метан, обложените нишки се загреваат поради оксидација на метанот, а добиената нерамнотежа во отпорноста на активните и неактивните елементи може да се прикаже на калибриран метар. Таквите инструменти бараат кислород за да работат и може да бидат неточни ако концентрацијата на метан е многу висока. Катализаторот може да се отруе со изложеност на некои хемикалии, особено оние што содржат сулфур, што повторно го прави инструментот нечувствителен на метан.

Поврзано
--------

* Детектор за гас
* Дејвиева светилка

Наводи
------

1. ↑  Édouard Hospitalier, (Translated by Julius Maier) *The Modern Applications of Electricity: Telephone; various applications; electrical transmission of energy, 2nd edition*, D. Appleton and company, 1883 chapter part II chapter 1 Methanometers pages 197-208
2. ↑  Paul McKenzie-Wood *Detection of Gases* in Jeanne Mager Stellman (ed) *Encyclopaedia of Occupational Health and Safety: Chemical, industries and occupations*
Volume 3 of Encyclopaedia of Occupational Health and Safety, *International Labour Office, 1998 ISBN 92-2-109203-8, pages 74.41 - 74.42*
Лојташка Клисура
**Лојташка Клисура** (германски: *Leutaschklamm* или *Leutascher Geisterklamm*) — клисура во близина на Митенвалд и Унтерлојташ на баварско-тиролската граница низ која тече реката Лојташер Ахе. Таа е многу стрмна и не била отворена за туристи до 2006 година. За да се оствари ова бил направен австро-германски проект за изградба на челични патеки и мостови на растојание од 970 метри вреден 1.4 милиони евра поддржан од ЕУ. Со вкупна должина од 1.650 метри, таа е најдолгата достапна клисура во Источните Варовнички Алпи. Клисурата била отворена на 24 мај 2006 година.

Маркетинг
---------

Како туристички проект, клисурата се маркетирала како т.н. *Geisterklamm* („Клисура на духот"), во врска со *Koboldpfad* („Коболдова патека") како рај за одмор погодна за семејства. Има 40 табли со информации за митови, геологија, флора и фауна во опкружувачкиот простор, како и дух со очи што намигнуваат и звучно ориентирани игри. Пешачките патеки се хоризонтални секаде каде што е можно и се изградени така што може да се поминат без опрема за качување. Секое стравување предизвикано од висинската разлика од повеќе од 50 метри на места помеѓу пешачката патека и дното на клисурата се смирува со поцврста изведба на патеката.

Покрај тоа, има кратка патека до водопад во клисурата.

Лојташката Клисура во основа е отворена во текот на целата година, освен кога има обилни снежни врнежи кога е затворена. Прошетката низ клисурата е бесплатна; само поминувањето по патеката до водопадот се наплаќа.

* Лојташката Клисура околу 1900Лојташката Клисура околу 1900
* Лојташката Клисура околуd 1900Лојташката Клисура околуd 1900
* Панорамски мост над Лојташката КлисураПанорамски мост над Лојташката Клисура
* Во близина на влезот во ЛојташВо близина на влезот во Лојташ
* 
* 
* 
* Водопад на крајот на клисуратаВодопад на крајот на клисурата

Несреќи
-------

На 7 јули 2007 година, повеќе од неколку стотици килограми карпа над патеката ненадејно се урнале на челичната патека и делумно ја уништиле. Никој не е повреден, но клисурата била затворена две недели заради поправка.

Едерканцел
----------

Ресторанот *Едерканцел* (1184 m) на планинскиот гребен западно од и над Лојташката Клисура е географска и политичка занимливост. Додека трпезаријата и тоалетите се во Германија, терасата на ресторанот лежи на австриска почва. Официјалниот граничен камен, кој ја означува границата меѓу двете земји е покрај вратата на терасата на надворешниот ѕид на зградата. Сепак, пијалаците и храната што се служат на терасата се продаваат според германските даночни одредби со договор меѓу двата финансиски сектори одговорни во Гармиш-Партенкирхен и Инсбрук.

Други блиски клисури
--------------------

Други значајни клисури во округот Гармиш-Партенкирхен се клисурата Партнах во близина на Цугшпице и клисурата Холентал во близина на Грајнау-Хамерсбах.

Надворешни врски
----------------

* Leutaschklamm нов Архивирано на 22 декември 2016 г. опис на „Geisterklamm"
* Галерија на фотографии

47°25′42″ N; 11°14′47″ E﻿ / ﻿47.428245° СГШ; 11.246424° ИГД﻿ / 47.428245; 11.246424
**Мане Митов Тодороски** ( 1922
 во Јагол Доленци, Кичевско —  1945

 во Славонска Пожега, Хрватска) — македонски партизан, борец за слобода на Македонија и учесник во НОВ.

Животопис
---------

Потекнувал од селско сиромашно семејство. По занимање бил работник. Веднаш по окупацијата на Македонија, се определил за борба против фашистичкиот окупатор. Во борбата за конечното ослободување на Македонија и Југославија, се приклучил во редовите на Првата македонска бригада прво како водич, во есента 1944 година, а подоцна во состав на Петнаесеттиот корпус, со кој заминал на Сремскиот фронт каде загинал во борба со германците кај Славонска Пожега во април 1945 година.

Поврзано
--------

* Кичево и Кичевско во НОВ

Наводи
------

1. 1 2  Ристоски и други, Душан (1982). *Слободата беше нивниот идеал*. Кичево: Музеј - Западна Македонија во НОВ - Кичево. стр. 135.
| Квадар |
| --- |
| Квадар |
| Вид | Призма |
| Страни | 6 правоаголници |
| Рабови | 12 |
| Темиња | 8 |
| Група на симетрија | *D**2h* (\*222) |
| Својства | испакнатост, зоноедар, изогоналност |

Во геометријата, **квадар** (наречен и **квадратна призма**) е геометриско тело со шест правоаголни страни, т.е. личи на правоаголна кутија. Сите агли се прави, а спротивните страни на квадарот се еднакви. Ова е исто **правоаголна призма**.

**Квадратниот квадар** (наречен и **квадратна призма**) е посебен вид на квадар кај кој најмалку две страни се квадрати. коцката е посебен случај на квадратна призма, каде сите шест страни се квадрати.

Ако димензиите на квадарот се *a*, *b* и *c*, тогаш неговиот волумен ќе биде *abc*, а неговата плоштина ќе биде 2*ab* + 2*bc* + 2*ac*.

Должината на просторна дијагонала е {\displaystyle d={\sqrt {a^{2}+b^{2}+c^{2}}}.}

Квадарот е испакнат полиедар. Неговите страни заградуваат еден единствен простор. Тој има 6 страни, 8 темиња и 12 рабови.

Ојлеровата формула вели дека бројот на страни (*С*), темиња (*Т*), и рабови (*Р*) на еден полиедар се во сооднос по формулата *С + Т = Р* + 2, што во овој случај е
6 + 8 = 12 + 2.

Квадарните облици често се користат за кутии, креденци, соби, згради итн. Квадарот им припаѓа на телата кои можат да поплочат 3-димензионален простор. Обликот му е прилично сестран, во можност самиот да содржи повеќе помали квадари, на пр. шеќерните коцки во кутија, помали кутии во поголема, креденец во соба, како и собите во куќата.

Квадар чиишто должини на рабовите и дијагоналите изнесуваат цели броеви (недецимални) се нарекува Ојлерова цигла, како на пример со страни од 44, 117 страни од 240.
Совршен квадар е Ојлерова цигла чија просторна дијагонала е со должина од исто така цел број. Моментално е непознато дали совршен квадар навистина постои.

Формули
-------

Квадар
Во табелата се дадени почесто користените формули за квадар:

|  |  |
| --- | --- |
| Површина | {\displaystyle P=2(ab+ac+bc)\,} |
| Зафатнина | {\displaystyle V=abc\,} |
| Мали дијагонали | {\displaystyle d\_{ab}={\sqrt {a^{2}+b^{2}}}}{\displaystyle d\_{ac}={\sqrt {a^{2}+c^{2}}}}{\displaystyle d\_{bc}={\sqrt {b^{2}+c^{2}}}} |
| Голема дијагонала | {\displaystyle d={\sqrt {a^{2}+b^{2}+c^{2}}}} |
| Полупречник на опишана сфера | {\displaystyle r\_{o}={\frac {d}{2}}={\frac {1}{2}}\cdot {\sqrt {a^{2}+b^{2}+c^{2}}}} |
| Аголот меѓу голематадијагонала и основата | {\displaystyle \varphi =\arctan {\frac {c}{d\_{ab}}}} |
|

Поврзано
--------

* Хиперправоаголник
* Коцка
* Правоаголник

Надворешни врски
----------------

* „Квадар" од Ерик В. Вајсштајн — MathWorld (англиски)


|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4322444-1

 |

 |
**Лајош Фир** (унгарски: *Lajos Für*, 21 декември 1930 – 22 октомври 2013) бил унгарски политичар и историчар, кој имал улога на министер за одбрана помеѓу 1990 и 1994 година. Од 1994 до 1996 година тој исто така бил претседател на унгарскиот Демократски Форум (МДФ), владеачката конзервативна партија, предводена од премиерот Јозеф Антал до неговата смрт во 1993 година.

Животопис
---------

Фур е роден во Егихазасрадоч. Тој учествувал во Унгарската револуција од 1956 година. Во подоцнежните години, тој бил активен во Магар Гардa, паравоена организација која имала врски со Јобик и бил опишан како нео-фашист. Тој починал, на возраст од 82, во Будимпешта.

Тој бил во брак со Фридерика Биро, со која имал две деца, Агнеш и Балаж. Агнеш беше сопругата на унгарскиот Фидес-политичар Tамас Германски.

Публикации
----------

* *На csákvári uradalom на tőkés gazdálkodás idején* (1970)
* *Mennyi на sok sírkereszt? Magyarország embervesztesége на második világháborúban* (1987)
* *Hol vannak на katonák?*  (1988)
* *Kisebbség és tudomány* (1989)
* *Világjáró magyarok* (1990)
* *Sors és történelem* (1991)
* *Szabadon szeretnék sírni* (1993)
* *Jobbágyföld – parasztföld* (1994)
* *Маѓар sors на Kárpát-medencében* (2001)
* *Аз én történelmem I.* (2003)
* *На Varsói Szerződés végnapjai – маѓар szemmel* (2003)
* *"Ne bántsd на magyart!". Bartók és Kodály történelemszemlélete*; Kairosz, Бп. 2005 година
* *Bevérzett mámor, 1956*; Kairosz, Бп. 2006 година
* *Világjáró magyarok*; 2 ed.; Ligatura, Szentendre, 2009
* *Kárpát-medencei létünk на tét*; Kairosz, Бп. 2010

Наводи
------

1. ↑  „*Für flies in inter-family fight on Hungary's right*". politics.hu. Посетено на 28 January 2010.
2. ↑  „*Lajos Für*" (унгарски). parlament.hu. Посетено на 28 January 2010.
3. ↑  „Neo-Fascist Magyar Garda Is 'Hungary's Shame'". Посетено на 31 December 2016.
4. ↑  Meghalt Für Лајош (унгарски)
**Манган(II)сулфат** се однесува на неорганско соединение со формулата MnSO 4 · H2O. Оваа бледо розова деликатна цврста супстанца е комерцијално значајна сол на манган. Во светот во 2005 година биле произведени приближно 260.000 тони манган(II)сулфат. Тој е претходник на металот од манган и многу други хемиски соединенија. Почвата со недостаток на манган се отстранува со оваа сол.

Структура
---------

 Координативна сфера за Mn и S во монохидрат 
Структурата на MnSO 4 · H2O е одредена со рендгенска кристалографија. Како и многу метални сулфати, манган сулфатот формира различни хидрати : монохидрат, тетрахидрат, пентахидрат и хептахидрат. Сите овие соли се раствораат во вода за да се добијат слабо розови раствори на аква комплексот [Mn(H2O)6]2+.

Природна појава
---------------

Минералите од манган(II) сулфат се многу ретки по природа и секогаш се појавуваат како хидрати. Монохидратот се нарекува смикит; тетрахидрат = илезит; хексахидрат (најретко) = чвалетицеит; пентахидрат = jōkokuite; хептахидрат = малардит.

Наводи
------

1. ↑  Reidies, Arno H. „Manganese Compounds", *Ullmann's Encyclopedia of Industrial Chemistry*, Weinheim: Wiley-VCH, doi:10.1002/14356007.a16\_123
2. ↑  Wildner, M.; Giester, G. (1991). „The Crystal Structures of Kieserite-type Compounds. I. Crystal Structures of Me(II)SO4\*H2O (Me = Mn, Fe, Co, Ni, Zn) (English translation)". *Neues Jahrbuch für Mineralogie - Monatshefte*: 296-p306.
3. ↑  „Home". *mindat.org*.
Мартин Лутер
Создадено во Германија, ова движење било поткрепено од страна на германските кнезови, но дури по Вестфалскиот договор во 1648 година, со кој договор завршила Триесетгодишната војна, лутераните добиле еднакви права како католиците. Како основач на лутеранството се смета Мартин Лутер. Лутеранството започнало како обид за реформирање на Римокатоличката црква. Мартин Лутер под отворено небо се спротивставил на Римокатоличката црква. Лутер ја превел Библијата на германски јазик, го објаснил библиското учење за спасувањето преку вербата, изложено од страна на Апостол Павле, и проповедал теологија, центрирана околу личноста на Господ Исус Христос. Неговите трудови станале основа за натамошниот развој на реформацијата.

Поврзано
--------

* Книга на Слогата
* Аугсбуршка исповед

|  |  |
| --- | --- |
| Stub icon | *Оваа статија за христијанството е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 129004412
* LCCN: sh85078999
* GND: 4125794-7
* BNF: cb119522467 (податоци)
* HDS: 011436
* NDL: 00567375
* NKC: ph138754

 |

 |
**Машина** — механичка направа која користи енергија за правење контролирани движења заради извршување некоја посакувана активност. Машините може да ја добиваат енергијата од животните, од луѓето, од природните сили (вода, ветар), електрична енергија, топлинска енергија и се состојат од систем на механизми преку влезната енергија се претвора во излезен резултат. Исто така, машините може да бидат опремени со сензори или компјутери со кои се контролира работењето на машините.

Историски развој
----------------

Ренесансните философи разликувале шест едноставни машини кои претставувале основни направи кои влезната енергија ја претвораат во движење при што го пресметале односот меѓу излезната и влезната сила, денес познат како механичка предност.

Видови машини
-------------

Мотор на тркачки автомобил „Хинда Ф1".

Машината како тема во уметноста и во популарната култура
--------------------------------------------------------

* „Исповед на машината за читање" — песна на полската поетеса Вислава Шимборска.
* „Како што врти машината" (англиски: *As The Machine Rolls On*) — песна на британската хард-кор група „Напалм дет" (*Napalm Death*) од 1987 година.
* „Бес против машината" (англиски: *Rage Against The Machine*).
* „Нова машина" (англиски: *New Machine*) - песна на американската музичка група „Таксидомун" (*Tuxedomoon*) од 1978 година.

Наводи
------

1. ↑  Usher, Abbott Payson (1988). *A History of Mechanical Inventions*. USA: Courier Dover Publications. стр. 98. ISBN 978-0-486-25593-4. Архивирано од изворникот 2016-08-18.
2. ↑  Vislava Šimborska, *Izabrane pesme*. Beograd: Treći trg, 2014, стр. 403-404.
3. ↑  Discogs, Napalm Death ‎– Scum (пристапено на 3 февруари 2021)
4. ↑  Rage Against The Machine ‎– Rage Against The Machine (пристапено на 11.2.2021)
5. ↑  DISCOGS, Tuxedomoon ‎– No Tears (пристапено на 9.5.2021)
**Ивица Коневски** (14 декември 1978

 во Скопје) — поранешен градоначалник на Општина Аеродром.

Животопис
---------

Коневски е роден на 14 декември 1978 година во Скопје. По професија е дипломиран правник, а со високо образование се стекнал на Правниот факултет при Универзитетот „Св. Кирил и Методиј".

Негово прво искуство во политиката било советничкото место во Советот на Град Скопје, во периодот 2005-2006. Потоа бил назначен за генерален директор на Јавното претпријатие за стопанисување со станбен и деловен простор на Република Македонија (ЈПССДП). Освен тоа, бил и претседател на Одборот на директори на Градскиот Трговски Центар - Скопје. Додека бил директор на ЈПССДП покренал иницијатива за обнова на стадионот Филип II и изградба на северната трибина, а бил одговорен и за проектот изградба на нови станови за млади брачни парови.

На локалните избори 2009 Коневски како кандидат на ВМРО-ДПМНЕ ја освоил градоначалничката функција уште во првиот изборен круг, победувајќи го опозицискиот кандидат Тихомир Илиевски. На следните локални избори во 2013 тој славел победа над Диме Велковски од СДСМ со освоени 63% од вкупните гласачки ливчиња.

Според една спроведена анкета во 2012 од страна на порталот „Скопје Инфо", Ивица Коневски бил прогласен за „најуспешен скопски градоначалник". Како негови поважни проекти се споменуваат изградбата на паркови во населбите Ново Лисиче и Аеродром, реновирање на основните и средни училишта во општината, како и ставањето на КК МЗТ Скопје под општинска капа.

Наводи
------

1. ↑  „Коневски и Беџети ја презедоа функцијата". Утрински Весник. 8 април 2009. Посетено на 21 мај 2013.[*мртва врска*]
2. ↑  „Ивица Коневски води во Аеродром". Прес 24. 25 март 2013. Посетено на 21 мај 2013.[*мртва врска*]
3. ↑  „Анкетите покажаа: Ивица Коневски со убедлива победа во Аеродром". Скопје Инфо. 16 март 2013. Архивирано од изворникот на 2013-03-19. Посетено на 21 мај 2013.
4. ↑  „Ивица Коневски најуспешен градоначалник во Скопје за 2012". Сител. 18 јануари 2013. Архивирано од изворникот на 2013-01-21. Посетено на 21 мај 2013.
5. ↑  „Ивица Коневски ја промовира својата програма за претстојните локални избори". 24 Вести. 9 февруари 2013. Посетено на 21 мај 2013.

Надворешни врски
----------------

* Биографија на страницата на Општина Аеродром Архивирано на 11 декември 2011 г.
* Порталот за активностите на градоначалникот Архивирано на 3 април 2013 г.
* Неговиот Фејсбук профил
* Интервју на Коневски за Курир Архивирано на 22 март 2013 г.

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |
Расклопуван рачен погон за мелење
**Машина за мелено месо** (наречена и „мелница за месо") е кујнски апарат за фино сечкање и/или мешање на сурово или варено месо, риба, зеленчук или слична храна. Ги заменува алатките како нож за мелење, на пример кој исто така се користи за производство на мелено месо, полнење итн. Производителот ја става мелената храна во инка, која се наоѓа на врвот на мелница. Од таму материјалот оди на хоризонтален шраф транспортер. Овој шраф транспортер, кој може да се напојува со рачно тркало или електричен мотор, делумно ја меша храната. На крајот на шрафниот транспортер има нож инсталиран директно пред плочата со фиксна дупка. На ова отворање, меленото месо излегува од машината. Финесата на месото зависи од големината на дупките на плочата.

Надворешни врски
----------------

* Машина за мелење месо на Ризницата ?
Паркер шутира во меч против колеџот ЛСУ.

**Кендис Никол Паркер** (англиски: *Candace Nicole Parker*) (родена 19 април 1986

 во Сеинт Луис, Мизури) — американска професионална кошаркарка кој игра во ВНБА лигата за тимот на Лос Анџелес Спаркс. Претходно настапуваше за колеџот Тенеси, каде беше првата кошаркарка да постави разни рекорди, и ги донесе „Тенеси Волонтиерс" до две НЦАА титули во 2007 и 2008. Кендис е сестра на кошаркарот на Торонто Рапторс, Антони Паркер и свршеница на кошаркарот на Сакраменто Кингс, Шелден Вилијамс. Во 2004, на „МекДоналдс Хај Скул Ол-Американ гејм" (собир на најдобрите средношколски кошаркари/кошаркарки од ширум САД), Кендис беше првата жена да настапува на натпреварот за забивање и воедно првата жена да го победи натпреварот, настапувајки против Џеј Ар Смит и Џош Смит, кој подоцна го победи натпреварот за забивање на НБА. Таа беше првиот пик на ВНБА Драфтот и најави големи работи со постигнати 34 бода 12 скока и 8 асистенции во првата одиграна утакмица, и еден месец подоцна, беше само вториот играч во ВНБА да забие, покрај својата соиграчка Лиса Лесли. Во само наредниот меч, Кендис пак најави светла иднина за себеси со тоа што пак заби. Интересен факт е дека сите три забивања се случија на истиот кош во салата на Стејплс Центарот.

 *Оваа биографска статија за личност од американската кошарка е никулец. Можете да помогнете со тоа што ќе ја проширите*.
Deep current in the Atlantic Ocean. from the coast of Brazil to the Gulf of GuineaПредлошка:SHORTDESC:Deep current in the Atlantic Ocean. from the coast of Brazil to the Gulf of Guinea
**Ломоносова струја** (исто така и **Ломоносова подземна струја** или **Екваторска потструја**) е длабока струја во Атлантскиот Океан.

Ломоносовата струјата била откриена во 1959 година за време на 5-тото крстарење на истражувачкиот брод *Михаил Ломоносов* од страна на експедиција на Морскиот хидрофизички институт на Академијата на науките Украинска ССР, со седиште во Севастопол. 
Истражувачите на бродот поставија четири станици со плови кои содржат струја снимач на графикони на 30°W. Еден од нив, кој беше поставен на пресекот на овој меридијан со екваторот под тенкиот слој на Јужна екваторска струја ја забележа силната струја кон исток. Неговата просечна брзина на проток беше 96 cm во секунда, а максималната брзина — 119 cm во секунда. Името го носи по Михаил Ломоносов.
Струјата Ломоносов е широка 200 километри, дебела 150 метри и тече на исток. Започнува во близина на брегот на Бразил на околу 5°С, го преминува екваторот и завршува на околу 5°С во Гвинејанскиот Залив. Неговата брзина се движи од 60 до 130 cm во секунда, а максималната брзина се постигнува на длабочини помеѓу 50 и 125 метри.

Ломоносовата струјата е широка 200 км, дебела 150 метри и тече на исток. Започнува во близина на брегот на Бразил на околу 5°СИ, го преминува екваторот и завршува на некои 5°С во Гвинејскиот Залив. Неговата брзина се движи од 60 до 130 cm во секунда, максималната брзина се постигнува на длабочини помеѓу 50 m и 125 m. Транспортот на струјата Ломоносов се движи од 22,5 до 28,3.

Поврзано
--------

* Струја на Кромвел, длабока струја во Тихиот Океан
* Океанска струја
* Океански жици
* Физичка океанографија

Наводи
------

1. ↑  Lomonosov Current[*мртва врска*]
**Кемниц** (германски: *Chemnitz*) — еден од трите поранешни административни окрузи на Саксонија, Германија, кој се наоѓал на југозападот на покраината. Се поклопувал со површината на планскиот регион Јужна Саксонија. Бил распуштен на 1 март 2012 година.

Историја
--------

Административниот округ Кемниц се создал на 1 август 2008 и го наследил поранешниот административен округ Кемниц. Територијата на административниот округ Кемниц била малку помала и го исклучувала поранешниот округ Дебелн.

Поделба
-------

|  |  |
| --- | --- |
| Окрузи1. Рудни Планини
2. Средна Саксонија
3. Фогтланд
4. Цвикау
 | Слободни градови1. Кемниц
 |

Поврзано
--------

* Округ Карл-Маркс-Штат

Надворешни врски
----------------

* Официјална страна

|  |  |  |  |  |  |
| --- | --- | --- | --- | --- | --- |
| 

| * п
* р
* у
Административни окрузи *(Direktionsbezirk)* во Саксонија |
| --- |
|  |
| Саксонија | 
* Дрезден
* Кемниц
* Лајпциг

 | Германија |

 |

Координати: 50°45′ N; 12°50′ E﻿ / ﻿50.75° СГШ; 12.83° ИГД﻿ / 50.75; 12.83
Кат
**Кат**, **спрат** или **етаж** – просторот меѓу подот и таванот во една градба. Во европските земји приземјето не се смета за кат, додека во Америка и Русија истото се брои како кат.

Градби според бројот на катови
------------------------------

Според бројот на надземните катови се зборува за еднокатници, двокатници, трикатници, повеќекатници и висококатници. Последните се нарекуваат и облакодери и може да имаат и повеќе од 100 ката.

Висина на катовите
------------------

Висината на катовите соодветствува на видот на градбата:

* 2,66 метри, односно 16 скалила за современи станови, хотели или паркинзи;
* 3 метра, или 18 скалила за стари градби за живеење;
* 3,30 метри, или 20 скалила за деловни градби или болници (простор резервиран за кабли и климатизација);
* 4 метра, или 24 скалила за продавници со големи површини, изложбени салони и сл. (во овој случај често се користат ескалатори);
* 1,90 метри, или 10 скалила за воз или автобус на две нивоа.

Висината може да биде многу поголема за одредени посебни градби (цркви, катедрали, кули).

Наводи
------

1. ↑  „кат" — Дигитален речник на македонскиот јазик
2. ↑  „спрат" — Дигитален речник на македонскиот јазик
3. ↑  „етаж" — Дигитален речник на македонскиот јазик
Кемповата Земја (црвено) во рамките на Австралиската Антарктичка Територија (бело).
**Кемпова Земја** (англиски: *Kemp Land*) — тенок појас на Антарктикот кој завршува со Кемповиот Брег. Дел е од Австралиската Антарктичка Територија и се наоѓа помеѓу 56° 25' ИГД и 59° 34' ИГД, ограничен од 60° ЈГШ како сите други отсечоци на континентот. Се граничи со Мак. Робертсоновата Земја на исток и Ендербиевата Земја на запад. Во Кемповата Земја спаѓа и Ејгарденовата Група на острови.

Теренот достигнува висина од 1.020 м.н.в.

Истражување
-----------

Земјата е наречена по фоколовниот капетан Питер Кемп, кој прв ја здогледал во 1833 г. од својот бригот „Магнет" Во 1930 г. Британската австралиско-новозеландска истражувачка експедиција (BANZARE) под водство на Даглас Мосон „Дискавери" ја ја разграничила бреговата линија како соседна на Ендербиевата и Мак. Робертсоновата Земја. Во 1936 г. брегот е картографски преработен од пловилото „Вилијам Скорсби".

Поврзано
--------

* Кемпов Брег

Наводи
------

1. 1 2  Кемповата Земја на SCAR (англиски)
2. ↑  Географски информации за Кемповата Земја — Mapcarta (англиски)
3. ↑  Jones, A. G. E. (август 1968). „Captain Peter Kemp and Kemp Land". *Society for Nautical Research*. Посетено на 24 септември 2019.

Надворешни врски
----------------

* Кемповата Земја на SCAR (англиски)
* Карта на Кемповата Земја

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Територијални претензии врз Антарктикот |
| --- |
|  |
| Денешни | 
* Аделина Земја (Фр.)
* Австралиска Антарктичка Територија
	+ Вилкс
	+ Вилхелм II
	+ Ендерби
	+ Кемп
	+ Кралица Марија
	+ Мак. Робертсон
	+ Оутс
	+ Принцеза Елизабета
	+ Џорџ V
* Аргентински Антарктик
* Британска Антарктичка Територија
	+ Кралица Елизабета
* Кралица Мод (Нор.)
* Остров Петар I (Нор.)
* Росова Зависност (НЗ)
* Чилеанска Антарктичка Територија

 |  |
|  |
| Поранешни | 
* Јамато Јукихара (Јап.)
* Нова Швабија (Гер.)

 |
|  |
| Ничии | 
* Земја на Мери Берд

 |

 |

Координати: 67°30′00″ S; 57°30′00″ E﻿ / ﻿67.5000° ЈГШ; 57.5000° ИГД﻿ / -67.5000; 57.5000